CELEX: C2005/057/30
Language: el
Date: 2005-03-05 00:00:00
Title: Υπόθεση C-518/04: Πρoσφυγή της Επιτρoπής τωv Ευρωπαϊκώv Κoιvoτήτωv κατά της Ελληvικής Δημoκρατίας πoυ ασκήθηκε την 21η Δεκεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/15
            
         Πρoσφυγή της Επιτρoπής τωv Ευρωπαϊκώv Κoιvoτήτωv κατά της Ελληvικής Δημoκρατίας πoυ ασκήθηκε την 21η Δεκεμβρίου 2004
   (Υπόθεση C-518/04)
   (2005/C 57/30)
   Γλώσσα διαδικασίας: ελληνική
   Η Επιτρoπή τωv Ευρωπαϊκώv Κoιvoτήτωv, εκπρoσωπoύμεvη από τους κ.κ. Michel VAN BEEK, νομικό σύμβουλο της Νομικής Υπηρεσίας και Μηνά ΚΩΝΣΤΑΝΤΙΝΙΔΗ μέλος της Νομικής Υπηρεσίας της Επιτροπής, άσκησε τη 21η Δεκεμβρίου 2004 εvώπιov τoυ Δικαστηρίoυ τωv Ευρωπαϊκώv Κoιvoτήτωv πρoσφυγή κατά της Ελληvικής Δημoκρατίας.
   Η πρoσφεύγoυσα ζητεί από τo Δικαστήριo:
   
               —
            
            
               να αναγνωριστεί ότι η Ελληνική Δημοκρατία, μην λαμβάνοντας τα απαραίτητα μέτρα για τη θέσπιση και εφαρμογή ενός αποτελεσματικού συστήματος αυστηρής προστασίας της οχιάς Vipera schweizeri στη Μήλο, προκειμένου να αποφευχθούν οποιαδήποτε παρενόχληση εκ προθέσεως των εν λόγω ειδών, ιδίως κατά την περίοδο αναπαραγωγής, την περίοδο κατά την οποία τα νεογνά εξαρτώνται από τη μητέρα, και τη χειμερία νάρκη, καθώς και οποιαδήποτε βλάβη ή καταστροφή των τόπων αναπαραγωγής ή των τόπων ανάπαυσης, παρέβη τις υποχρεώσεις που υπέχει δυνάμει του άρθρου 12, παράγραφος 1, σημεία β) και δ), της οδήγίας 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας (1).
            
         
               —
            
            
               Να καταδικάσει την Ελληνική Δημοκρατία στα έξοδα.
            
         Ισχυρισμοί και κύρια επιχειρήματα
   Η οδηγία 92/43/ΕΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας σκοπό έχει να συμβάλλει στη διασφάλιση της βιολογικής ποικιλομορφίας μέσω της διατήρησης των φυσικών οικοτόπων, καθώς και της άγριας χλωρίδας και πανίδας, στο ευρωπαϊκό έδαφος των κρατών μελών όπου εφαρμόζεται η Συνθήκη.
   Η προσφυγή της Επιτροπής αναφέρεται στην έλλειψη θέσπισης και εφαρμογής εκ μέρους της ελληνικής κυβέρνησης ενός συστήματος αυστηρής προστασίας του είδους ερπετού Vipera schweizeri (οχιά) στη νήσο της Μήλου.
   H Επιτροπή ζητά να αναγνωριστεί από το Δικαστήριο ότι η Ελληνική Δημοκρατία, μην λαμβάνοντας τα απαραίτητα μέτρα για τη θέσπιση και εφαρμογή ενός αποτελεσματικού συστήματος αυστηρής προστασίας της οχιάς Vipera schweizeri στη Μήλο, προκειμένου να αποφευχθούν οποιαδήποτε παρενόχληση εκ προθέσεως των εν λόγω ειδών, ιδίως κατά την περίοδο αναπαραγωγής, την περίοδο κατά την οποία τα νεογνά εξαρτώνται από τη μητέρα, και τη χειμερία νάρκη, καθώς και οποιαδήποτε βλάβη ή καταστροφή των τόπων αναπαραγωγής ή των τόπων ανάπαυσης, παρέβη τις υποχρεώσεις που υπέχει δυνάμει του άρθρου 12, παράγραφος 1, σημεία β) και δ), της οδηγίας 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας.
   
      (1)  EE L 206 της 22.7.1992, σ. 7.